วันนี้ก็จะพาไปกินร้านอาหารกึ่งผับ แถวๆ ลาดกระบัง-กิ่งแก้วนะคะ เนื่องด้วยมีเพื่อนร่วมงานจากต่างประเทศมา ก็เลยพาเขาไปเลี้ยงต้อนรับกันที่ร้านนี้หละค่ะ พิกัด จะอยู่ตรงต้นๆ ถนนกิ่งแก้วเลยง่ะ เราก็บอกไม่ถูก ตอนไปก็ต้องถามทางเค้าไปตลอดเหมือนกันค่ะ แหะๆ

บริเวณหน้าร้านมีที่จอดรถมากพอสมควรนะคะ เพราะร้านนี้เป็นร้านที่ใหญ่มากๆ ค่ะ จุคนได้น่าจะหลายร้อยคนอยู่ (ถ้ารวมทุกพื้นที่)

ที่นี่จะมีสัญลักษณ์เป็นม้าเยอะมาก (ไม่รู้ว่าเจ้าของเกิดปีมะเมียป่าวเนี่ย?) 

ป้ายชื่อร้านค่ะ มีม้าอีกแล้ว (ที่จริงมันคือยูนิคอร์น เพราะมีเขาที่หน้าผาก)


ทางเดินเข้าร้านค่ะ อลังการดาวล้านดวงมากมายอ้ะ


ชมการตกแต่งร้านต่างๆ นานาไปนะคะ เสียดายไม่รู้ก่อน ไม่งั้นเอากล้องไปน่าจะได้ภาพแจ่มกว่านี้ (นี่ใช้ไอโฟนถ่ายอย่างเดียวเลยค่ะ ซึ่งอย่างที่ทราบกันว่า ไอโฟนเวลาถ่ายตอนกลางคืนหรือแสงน้อยๆ นี่เน่าสนิทน่ะนะคะ เหอๆ)

น้องพนักงานพาเราไปด้านในค่ะ ตรงที่นั่งริมน้ำเลย


มาดูเมนูกันค่ะ ราคาก็ตามที่เห็นค่ะ ค่อนข้างสูงอยู่ (ก็ตามลักษณะร้านแหละน้า) แต่ที่แพงมากๆ จะเป็นพวกเมนูปูหละค่ะ


จานแรกที่มา ข้าวผัดปูไซส์กลางค่ะ รสชาติก็พอได้ค่ะ ผัดมาแฉะไปนิ้ด หอมน้อยไปหน่อย เราชอบข้าวผัดแบบร่วนๆ อะนะคะ

ส้มตำแซลมอน จานนี้ไม่มีความเผ็ดแม้แต่น้อย เซ็งจิต เรากินคำเดียวแล้วก็ไม่ได้กินต่อ (ทั้งที่เป็นคนชอบส้มตำมาก) รสชาติอื่นๆ พอได้ค่ะ แต่ยังไม่ค่อยกลมกล่อมและสมความเป็นส้มตำง่า (ส้มตำสำหรับเรา ถ้าไม่เผ็ดต้องรสชาติดีจริงๆ ค่ะ ไม่งั้นไม่แตะ เหอๆ)


ต่อไปค่ะ หอยเชลล์อบเนย รสเบาๆ อร่อยใช้ได้ค่ะ หอยสดในระดับหนึ่งแต่ยังไม่สุดอ้ะ แต่ปกติเราไม่ชอบหอยเชลล์ที่ทำประมาณนี้อยู่แล้วนะคะ แต่อันนี้ของโปรดของน้องที่ไปด้วยง่ะ


ปลากระพงทอดน้ำปลาทอดมาโอค่ะ กรอบนอกนุ่มใน แต่..น้ำปลานี่แทบไม่เห็นเลยง่ะ เหอๆ แต่เค้าก็มีตัวน้ำยำมะม่วงมาให้นะคะ ก็โอเคค่ะ ได้อยู่


สะตอผัดกุ้ง จานนี้เค้าผัดมาแบบแปลกๆ เหมือนน้ำพริกเผาน่ะค่ะ ซึ่งไม่เหมือนที่เราเคยกินอ้ะ เลยไม่ค่อยชอบเท่าไหร่ สะตอน้อยไปด้วยค่ะ


ยำหอยนางรมค่ะ อันนี้เราไม่ได้แตะ แต่น้องที่กินบอกว่าโอค่ะ รสจัดดี หอยสดดี


ยังไม่หมดค่ะ ต่อไปเป็นไก่ทอดเกลือค่ะ ตัวนี้ไก่ทอดมาโออยู่ค่ะ เค็มหน่อยๆ อร่อยใช้ได้ค่ะ แต่เรากินแค่ชิ้นเดียวเพราะอิ่มมากแล้วค่ะ (สาบานว่าที่สั่งกันมานี่กินกันสี่คน เหอๆ)


ต่อไปหมึกหอมย่างค่ะ กว่าจะมาได้ นานมากกกกก รอแล้วรออีก (ของย่างรู้ว่านาน แต่นี่นานจนแบบ...เอ่อ..พอจะบอกว่าไม่เอาแล้วน่ะแหละค่ะถึงได้มา) หมึกสดใช้ได้ค่ะ ไม่เด้งดึ๋งว้าว แต่ก็ไม่แย่ น้ำจิ้มพอได้ค่ะ


วันนั้นหมดไปที่ 2305 บาทค่ะ ราคาเอาการอยู่เหมือนกัน แต่ก็สั่งมาเยอะน่ะนะคะ


สรุปสำหรับร้านนี้นะคะ บรรยากาศดีมาก (เหมาะสำหรับรับแขกบ้านแขกเมือง) ราคาอาหารแพงหน่อย อาหารมีทั้งอร่อยและเฉยๆ ค่ะ ถ้าท่านใดไปแถวๆ นั้นก็ลองไปรับประทานดูนะคะ